Мастацкiя калектывы Нацыянальнага канцэртнага аркестра сiмфанiчнай i эстраднай музыкi пад кiраўнiцтвам народнага артыста Беларусi Мiхаiла Фiнберга зноў на Палессi, у адным з самых старажытных гарадоў краiны – Тураве. 8 кастрычнiка тут адбудзецца ўжо шостае па лiку асветнiцкае свята камернай i духоўнай музыкi, якое сёлета праходзiць пад эгiдай рэспублiканскай грамадска-культурнай акцыi “Беларусь – гэта мы”.